钦定古今图书集成/明伦汇编/闺媛典/第292卷 > 皇清二十五 > 杜天起妻张氏〈天昇妻附〉
## 钦定古今图书集成/明伦汇编/闺媛典/第292卷 > 皇清二十五 > 杜天起妻张氏〈天昇妻附〉

按《束鹿县志》：“张氏，杜河庄人，杜天起妻。起年二十二殁，无子。起弟昇，年二十三亦夭。遗二子，长冲斗，次如柏。昇妻亦张氏，妯娌各抚一子。起妻养冲斗，继起嗣，昇妻留如柏，承昇嗣。矢志同心，俱以寿终。县令两旌其门。”